**Összefoglaló a Református Általános Oskolák Országos Kispályás Labdarúgó Bajnokságáról**

A Vésztői Református Egyház Kis Bálint Általános iskolája 2015. április 25-én rendezte meg immár 7. alkalommal a tornát.

A sportág szeretetét erősítő, a református diákok és intézmények baráti kapcsolatát mélyítő foci kupának a városi sportpálya adott otthont.

Idén a 8 regisztrált csapat közül betegség miatt csak 6 csapat vett részt a tornán. A verseny megnyitóját a sportpályán, a záró áhítatot és az eredményhirdetést a helyi református templomban tartották.

Az izgalmas, sportszerű és nagyon jó hangulatú bajnokságot a helyi lelkipásztor által vezetett furulya-zenekari koncert zárta. Testben elfáradva, de lelkileg feltöltődve, kellemes hangulatban búcsúztak el a csapatok.

A verseny helyezettei:

|  |  |  |  |  |
| --- | --- | --- | --- | --- |
| A verseny kategóriája | I. helyezett csapat iskolája, felkészítő tanára | II. csapat iskolája, felkészítő tanára | III. helyezett csapat iskolája, felkészítő tanára | Külön díjat nyert csapat iskolája, felkészítő tanára |
|  | Balmazújvárosi Református Általános Iskola és Óvoda  Szabadi Árpád | Kálvin János Református Általános Iskola,  Mátészalka  Vida Miklós | Tiszakécskei Református Általános Iskola és Gimnázium  Gergely János |  |